Ocho apellidos vascos

Ocho apellidos vascos é un filme español dirixido por Emilio Martínez-Lázaro, con guión de Borja Cobeaga e Diego San José, protagonizada por Clara Lago, Dani Rovira, Carmen Machi e Karra Elejalde. Estreouse en España o 14 de marzo de 2014.

 Sinopse 

Rafa (Dani Rovira), un sevillano que nunca saíu de Andalucía, decide abandonar a súa terra natal para seguir a Amaia (Clara Lago), unha moza vasca que a diferenza doutras mulleres que coñeceu se resiste ás súas técnicas de sedución. Para conseguilo, e en contra dos consellos dos seus amigos, decide viaxar á vila da súa pretendida, no corazón abertzale do País Vasco. Unha serie de malentendidos levarán ao mozo sevillano a ter que facerse pasar por un auténtico vasco con oito apelidos, e ir enredándose cada vez máis no personaxe que creou para lograr os seus propósitos.

 Personaxes 
 Clara Lago como Amaia
 Dani Rovira como Rafa
 Carmen Machi como Merche
 Karra Elejalde como Koldo
 Alberto López como Joaquín
 Lander Otaola como Borroka
 Aitor Mazo como Padre Naxio
 Abel Mora como Pedro
 Alfonso Sánchez como Curro
 Aitziber Garmendia como Iratxe
 Miriam Cabeza como Edurne
 Los del Río como eles mesmos

 Recepción 
Na súa primeira fin de semana a produción reuniu 404.020 espectadores xerando 2,72 millóns de euros de recadación. Eses datos sitúana entre as mellores quince estreas da historia do cine español. Na súa segunda fin de semana a produción aumenta a recadación case un 56% respecto á fin de semana anterior só superado por dúas superproducións: O Imposible e Avatar con 4,4 millóns en só 10 días.http://cultura.elpais.com/cultura/2014/03/24/actualidad/1395663646_520785.html ‘Ocho apellidos vascos’ duplica su taquilla en su segundo fin de semana

 Premios e candidaturas 
XXIX edición dos Premios Goya
 Categoría  Candidato  ResultadoMellor actriz secundariaCarmen MachiGañadoraMellor actor secundarioKarra ElejaldeGañadorMellor actor revelaciónDani RoviraGañadorMellor canción orixinalNo te marches jamásFernando VelázquezNomeadaMellor fotografíaKalo BerridiNomeado

Medallas do Círculo de Escritores Cinematográficos
 Categoría  Candidato  ResultadoMellor Actor RevelaciónDani RoviraGañadorMellor Actor de ElencoKarra ElejaldeGañador

 Notas 

 Véxase tamén 
 Ligazóns externas 


Categoría:Filmes de 2014
Categoría:Filmes en lingua castelá
Categoría:Filmes de España
Categoría:Filmes dirixidos por Emilio Martínez-Lázaro
Categoría:Filmes de comedia
Categoría:Filmes ambientados no País Vasco